CELEX: 62010CO0496
Language: ro
Date: 2012-01-19
Title: Ordonanța Curții (camera a șasea) din 19 ianuarie 2012. # Proces penal împotriva Aldo Patriciello. # Cerere având ca obiect pronunțarea unei hotărâri preliminare: Giudice di Pace di Venafro - Italia. # Articolul 104 alineatul (3) primul paragraf din Regulamentul de procedură -Membru al Parlamentului European - Protocolul privind privilegiile și imunitățile- Articolul 8 - Procedură penală pentru săvârșirea infracțiunii de insultă - Declarații efectuate în afara incintei Parlamentului European - Noțiunea "opinie exprimată în exercițiul funcției de parlamentar" - Imunitate - Condiții. # Cauza C-496/10.

Ordonanța Curții (Camera a șasea) din 19 ianuarie 2012 — 
      Procedură penală împotriva lui Aldo Patriciello
      (Cauza C‑496/10)
      „Articolul 104 alineatul (3) primul paragraf din Regulamentul de procedură — Membru al Parlamentului European — Protocolul privind privilegiile și imunitățile — Articolul 8 – Procedură penală pentru săvârșirea infracțiunii de insultă — Declarații efectuate în afara incintei Parlamentului European — Noțiunea «opinie exprimată în exercițiul funcției de parlamentar» — Imunitate — Condiții”
      Privilegii și imunități ale Uniunii Europene — Membrii Parlamentului European — Imunitate pentru opiniile și voturile exprimate în cadrul exercitării funcțiilor parlamentare — Noțiunea de opinie exprimată în exercițiul funcției — Aplicare în cadrul unei proceduri judiciare inițiate împotriva unui membru al Parlamentului European — Competența instanței naționale sesizate (Protocolul privind privilegiile și imunitățile Uniunii Europene, art. 8) (a se vedea
         punctele 15‑17 și 19 și dispozitivul)
      
      Obiectul
      
         
               Cerere de decizie preliminară — Ufficio del Giudice di Pace di Venafro — Interpretarea articolelor 9 și 10 din Protocolul
                  privind privilegiile și imunitățile Comunităților Europene (JO 1967, 152, p. 13) — Membru al Parlamentului European inculpat
                  pentru săvârșirea infracțiunii de insultă în urma unei false acuzații aduse unui reprezentant al forțelor de ordine — Noțiunea
                  de opinie exprimată în cadrul exercitării funcției de parlamentar
               
            Dispozitivul
      Articolul 8 din Protocolul privind privilegiile și imunitățile Uniunii Europene, anexat la Tratatele UE, FUE și CEEA, trebuie
         interpretat în sensul că o declarație efectuată de un deputat european în afara incintei Parlamentului European și care a
         condus la declanșarea urmăririi penale în statul membru de origine sub aspectul infracțiunii de insultă nu constituie o opinie
         exprimată în cadrul exercitării funcțiilor parlamentare care să fie apărată de imunitatea prevăzută la această dispoziție
         decât atunci când această declarație corespunde unei aprecieri subiective care prezintă o legătură directă și evidentă cu
         exercitarea unor asemenea funcții. Revine instanței de trimitere competența de a stabili dacă în cauza principală sunt întrunite
         aceste condiții.